Philip Brunelle

Philip Brunelle (født 1943) er en dirigent, pianist og musikkhistoriker fra USA.

Brunelle har arbeidet som kunstnerisk leder og dirigent for en rekke orkestre og kor. Han har dirigert New York Philharmonic, Minnesota Orchestra, Houston Symphony, Berkshire Choral Festival og ved Oregon Bach Festival.

Han har i sitt virke i USA også bidratt til å presentere norske komponister og utøvere, i særdeleshet kirke- og kormusikk, opera og nyere norsk musikk. Kong Harald V av Norge utnevnte i 2007 Brunelle til kommandør av Den Kongelige Norske Fortjenstorden for fremme av norsk musikkliv i USA. 

Brunelle er også æresmedlem av Order of the British Empire (Storbritannia) og innehaver av Nordstjerneordenen (Sverige). Han er æresdoktor ved St. Olaf College, Gustavus Adolphus College, St. John's University og United Theological Seminary.

Referanser 

Pianister fra USA
Dirigenter fra USA
Musikkhistorikere
Den Kongelige Norske Fortjenstorden
Nordstjerneordenen
Fødsler i 1943